Folketing
2007-04-11

Jamen det forholder sig jo stadig væk sådan, at hr. Morten Messerschmidt ikke ved, hvad der kommer til at stå i den traktat. Nej, det er ikke lige meget, for det mener hr. Morten Messerschmidts partiformand, som jo havde den totale magt og kunne smide medlemmer ud. Så nu er jeg spændt på at se, om hr. Morten Messerschmidt bliver smidt ud, nu kan han jo så smage det, han synes skulle smages hos os, for fru Pia Kjærsgaard siger noget helt andet. Hun siger nemlig stort set det samme som jeg. I Kristeligt Dagblad den 23. februar 2007 bliver hun foreholdt, at EU's regeringschefer for tiden arbejder på at finde et alternativ til det forslag, der strandede osv. Og så siger fru Pia Kjærsgaard: Nu ved vi jo ikke, hvad der sker. For selvfølgelig tør man ikke lægge nøjagtig det samme frem, efter at Frankrig og Holland har stemt nej. Og givetvis ville der også have været et stort flertal imod traktaten i Danmark. Så det må vi afvente. Så det må vi afvente, siger fru Pia Kjærsgaard.